cyanic-selkie/wikianc huggingface dataset:
Ακετόνη
Ιστορία
Η προπανόνη παράχθηκε για πρώτη φορά από αλχημιστές κατά τα τέλη του Μεσαίωνα, με ξηρή απόσταξη αλάτων του αιθανικού οξέος, όπως για παράδειγμα αιθανικού μολύβδου [(CH3COO)2Pb]. Τότε ονόμαζαν την προπανόνη «πνεύμα του Κρόνου» (spirit of Saturn), γιατί το αλχημικό σύμβολο για το μόλυβδο αποτελούσε επίσης το αστρολογικό σύμβολο του πλανήτη Κρόνου. Το 1832, ο Γάλλος χημικός Ζαν Μπατίστ Ντυμά (Jean Baptiste Dumas) και ο Γερμανός χημικός Γιούστους φον Λίμπιγκ (Justus von Liebig) καθώρησαν τον εμπειρικό τύπο της προπανόνης. Το 1833, ο Γάλλος χημικός Αντουάν Μπουσύ (Antoine Bussy) ονόμασε την (τότε νέα ένωση) «ακετόνη» (acetone), συνδυάζοντας το πρόθεμα «ακετ-» από το αντίστοιχο καρβοξυλικό οξύ (acetic acid) με την κατάλληξη «-όνη». Το 1852 ο Άγγλος χημικός Αλεξάντερ Γουΐλλιαμ Γουΐλλιαμσον (Alexander William Williamson) συνειδητοποίησε ότι η δομή της προπανόνης είναι μεθυλοακετύλιο. Την επόμενη χρονιά, ο Γάλλος χημικός Σαρλ Φρεντερίκ Ζεράρ (Charles Frédéric Gerhardt) επίσης το επιβεβαίωσε. Το 1865, ο Γερμανός χημικός Άουγκουστ Κεκουλέ (August Kekulé) δημοσίευσε το σύγχρονο συντακτικό τύπο της προπανόνης.
Βιοσύνθεση
Μικρές ποσότητες προπανόνης παράγονται στο (ανθρώπινο, αλλά όχι μόνο) σώμα με αποκαρβοξυλίωση κετοξέων. Αυτή η διεργασία, που ονομάζεται κέτωση, μπορεί να ενισχυθεί με ειδικές δίαιτες, που περιλαμβάνουν συνδυασμό υψηλής λήψης λιπών και χαμηλής λήψης σακχάρων. Στην περίπτωση αυτή η προπανόνη παράγεται από τους ιστούς του σώματος, και στη συνέχεια, υπό ορισμένες συνθήκες υγείας, όπως ο αλκοολισμός και σακχαρώδης διαβήτης, μπορεί να προκαλέσει κετοξείδωση. Ανεξέλεκτη κέτωση μπορεί να οδηγήσει σε μια απότομη, και εν δυνάμει θανατηφόρα, αύξηση της οξύτητας στο αίμα. Εφόσον είναι ένα παραπροϊόν ζύμωσης, η προπανόνη μπορεί να παραχθεί ως παραπροϊόν της βιομηχανίας απόσταξης (αιθανόλης).
Κύρια μέθοδος
Με καταλυτική οξείδωση κουμένιου [PhCH(CH3)2] παράγεται φαινόλη (PhOH) και προπανόνη :
Με πυρόλυση αιθανικού ασβεστίου
Με πυρόλυση αιθανικού ασβεστίου [(CH3COO)2Ca] παράγεται προπανόνη :
Με καταλυτική οξείδωση προπενίου
Με καταλυτική οξείδωση προπενίου, με τη μέθοδο Wacker-Ηoechst, παράγεται προπανόνη :
Με καταλυτική οξείδωση προπανίου
Με καταλυτική οξείδωση προπανίου (C3H8) παράγεται (κυρίως) προπανόνη:
Με οργανομαγνησιακές ενώσεις
1. Με επίδραση μεθυλομαγνησιοαλογονίδιου (CH3MgX) σε αιθανικό αλκυλεστέρα (CH3COOR) παράγεται προπανόνη :
2. Με επίδραση μεθυλομαγνησιοαλογονίδιου (CH3MgX) σε αιθανονιτρίλιο παράγεται προπανόνη :
Με οξείδωση 2-προπανόλης
Με οξείδωση 2-προπανόλης [CH3CH(OH)CH3] παράγεται προπανόνη :
Με προσθήκη ύδατος σε προπίνιο
Με ενυδάτωση προπινίου (CH3C ≡ CH) παράγεται αρχικά η ταυτομερής 2-προπενόλη, που ταυτομερίζεται σε προπανόνη :
Αλλίστε
Γεωγραφία
Η κωμόπολη και ο δήμος, με έκταση 23,53 τετραγωνικά χιλιόμετρα, βρίσκονται κοντά στη θάλασσα (Ιόνιο Πέλαγος). Το μεσοσταθμικό υψόμετρο του Αλλίστε είναι περίπου 54 μέτρα πάνω από την επιφάνεια της θάλασσας και οι γεωγραφικές συντεταγμένες του είναι 39°57΄ Βόρειο πλάτος και 18°05΄ Ανατολικό μήκος.
Ακετόνη
Με επίδραση υπερμαγγανικού καλίου σε 2,3-διμεθυλο-2-βουτένιο
Με επίδραση υπερμαγγανικού καλίου σε 2,3-διμεθυλο-2-βουτένιο παράγεται προπανόνη :
Αλλίστε
Γεωγραφία
Η οικονομία του Αλλίστε βασιζόταν παραδοσιακά στον αγροτικό τομέα, με κυριότερη την παραγωγή κρασιού και ελαιόλαδου.
Πηγές
Αλλιστε
Ακετόνη
Ταυτομέρεια με 2-προπενόλη
Η προπανόνη βρίσκεται πάντα σε χημική ισορροπία με την ταυτομερή της 2-προπενόλη. Μπορεί να καταλυθεί προς την επιθυμητή κατεύθυνση με παρουσία οξέων ή βάσεων : 300 px
Αναγωγή προς 2-προπανόλη
Μπορεί να αναχθεί προς 2-προπανόλη με τις ακόλουθες μεθόδους
1. Με λιθιοαργιλιοϋδρίδιο (LiAlH4):
2. Με καταλυτική υδρογόνωση:
Αναγωγή προς προπάνιο
Μπορεί να αναχθεί προς προπάνιο με την αντίδραση Clemensen
Οξείδωση προς 2-οξοπροπανάλη
1. Μπορεί να οξειδωθεί προς 2-οξοπροπανάλη με χρήση διοξειδίου του σεληνίου
2. Μπορεί να οξειδωθεί προς 2-οξοπροπανάλη μέσω νιτρώδωσης, δηλαδή επίδρασης νιτρώδους οξέος
Προσθήκη ύδατος
Με προσθήκη ύδατος σε προπανόνη παράγεται, σε χημική ισορροπία, η μη απομονώσιμη ασταθής 2,2-προπανοδιόλη :
Προσθήκη 1,2-αιθανοδιόλης
Με προσθήκη 1,2-αιθανοδιόλης παράγεται 2,2-διμεθυλο-1,3-διοξολάνιο : 80 px
Προσθήκη 1,2-αιθανοδιθειόλης
Με προσθήκη 1,2-αιθανοδιθειόλης παράγεται 2,2-διμεθυλο-1,3-διθειολάνιο : 80 px
80 px
Αντιδράσεις με αζωτούχες ενώσεις
Αντιδρά με αρκετά είδη αζωτούχων ενώσεων του γενικού τύπου NH2A, όπου το A μπορεί να είναι υδρογόνο, αλκύλιο, υδροξύλιο, αμινοξάδα και διάφορα άλλα. Με βάση το γενικό τύπο η γενική αντίδραση είναι η ακόλουθη :
1. Με αμμωνία παράγεται 2-προπανιμίνη. Προκύπτει από την παραπάνω γενική με A = H:
2. Με πρωτοταγείς αμίνες (RNH2) παράγεται Ν-αλκυλο-2-προπανιμίνη. Προκύπτει από την παραπάνω γενική με A = R:
3. Με υδροξυλαμίνη παράγεται 2-προπανοξίμη. Προκύπτει από την παραπάνω γενική με A = OH:
4. Με υδραζίνη παράγεται αρχικά ισοπροπυλιδενυδραζίνη και με περίσσεια προπανάλης διισοπροπυλιδενυδραζίνη. Προκύπτει από την παραπάνω γενική με A = NH2:
5. Με φαινυλυδραζίνη παράγεαι 1-ισοπροπυλιδενο-2-φαινυλυδραζίνη. Προκύπτει από την παραπάνω γενική με A = NHPh::
6. Με υδραζινομεθαναμίδιο παράγεται (2-προπυλιδενυδραζινο)μεθαναμίδιο. Προκύπτει από την παραπάνω γενική με A = NCONH2:
Αλδολική συμπύκνωση
Με επίδραση βάσης έχουμε τη λεγόμενη αλδολική συμπύκνωση, η οποία όταν γίνεται με τον εαυτό της, παράγεται αρχικά 4-μεθυλο-4-υδροξυ-2-πεντανόνη, η οποία στη συνέχεια με αφυδάτωση μπορεί να δώσει 4-μεθυλο-2-πεντεν-3-όνη :
Συμπύκνωση με «ενεργές» μεθυλενομάδες
Με την επίδραση «ενεργών» μεθυλενομάδων, δηλαδή ενώσεων του γενικού τύπου XCH2Y, όπου X,Y ηλεκτραρνητικές ομάδες όπως π.χ. κυανομάδα (CN), καρβαλκοξυομάδα (COOR), έχουμε την αντίδραση Knoevenagel :
Συμπύκνωση με α-αλεστέρες
Με επίδραση α-αλεστέρων (R'CHXCOOR) έχουμε την αντίδραση Darzen, κατά την οποία τελικά παράγεται 1-καρβαλκοξυ-2,2-διμεθυλοξιράνιο. Π.χ. με αλαιθανικό αλκυλεστέρα (XCH2COOR) έχουμε : 100 px
Επίδραση φωσφοροϋλιδίων
Με επίδραση φωσφοροϋλιδίων [Ph3P+C-(R)R'] έχουμε τη λεγόμενη αντίδραση Wittig, με την οποία παράγεται 1,1-διαλκυλο-2-μεθυλ-1-οπροπένιο :
Προσθήκη διαφόρων πυρηνόφιλων αντιδραστηρίων
Είναι δυνατή η προσθήκη διαφόρων πυρηνόφιλων αντιδραστηρίων στο διπλό δεσμό C=Ο που περιέχει η προπανόνη. Π.χ.: :
2. Με προσθήκη όξινου θειικού νατρίου παράγεται 2-υδροξυ-2-προπανοσουλφονικό οξύ:
3. Με προσθήκη αλκυλομαγνησιοαλογονιδίου (RMgX) παράγεται 2-αλκυλο-2-προπανόλη:
4. Με προσθήκη πενταχλωριούχου φωσφόρου παράγεται 2,2-διχλωροπροπάνιο:
Αλογόνωση
Με επίδραση αλογόνου (X2) έχουμε προσθήκη του στην 2-προπενόλη. Παράγεται αρχικά η ασταθής 1,2-διαλο-2-προπανόλη, που αφυδραλογονώνεται σχηματίζοντας τελικά αλοπροπανόνη :
Επίδραση διαζωμεθανίου
Με επίδραση διαζωμεθάνιου παράγεται 2,2-διμεθυλοξιράνιο : 80 px
Επίδραση υδραζωτικού οξέος
Με επίδραση υδραζωτικού οξέος (αντίδραση Achmidt) παράγεται N-μεθυλαιθαναμίδιο :
Φωτοχημική προσθήκη σε αλκένια
Με επίδραση προπανόνης σε αιθένιο σχηματίζεται φωτοχημικά 2,2-διμεθυλοξετάνιο (αντίδραση Paterno–Büchi) : 80 px
Επίδραση ισχυρών οξειδωτικών συνθηκών
Με ισχυρά οξειδωτικά μέσα και δραστικές συνθήκες, είναι δυνατή η οξείδωση της προπανόνης προς διοξείδιο του άνθρακα και αιθανικό οξύ :
Αλοφορμική αντίδραση
Με επίδραση αλογόνου (X2) σε αλκαλικό περιβάλλον σε προπανόνη, έχουμε τη λεγόμενη αλοφορμική αντίδραση, και παράγονται αλοφόρμιο και αιθανικό άλας :
Οξείδωση Baeyer - Villiger
Με οξείδωση Baeyer - Villiger από καρβονικό υπεροξύ (RCO3H) παράγονται αιθανικός μεθυλεστέρας και καρβονικό οξύ :
Παραγωγή διόλης
Με επίδραση νατρίου ή μαγνησίου σε προπανόνη παράγεται τελικά 2,3-διμεθυλο-2,3-βουτανοδιόλη :
Συμπύκνωση με εστέρες
Με επίδραση καρβονικών εστέρων (RCOOR, όπου τα αλκύλια R, όχι απαραίτητα ίδια) σε προπανόνη, παρουσία αιθανολικού νατρίου ή νατραμιδίου παράγονται αλκοξυπροπανόνη και αλκοόλη :
Χρήσεις
Σχεδόν στο ένα τρίτο του πλανήτη η προπανόνη χρησιμοποιείται ως ένας διαλύτης και στο ένα τέταρτο αυτού καταναλώνεται, μέσω της κυανυδρίνης της, ως πρόδρομος για το μεθυλακρυλικό οξύ (και τα πολυμερή του).
Ως διαλύτης
Η προπανόνη είναι ένας καλός διαλύτης για τα περισσότερα πλαστικά και τις συνθετικές υφάνσιμες ύλες, περιλαμβάνοντας αυτά που χρησιμοποιούνται σε εργαστήρια για φιάλες πολυστυρένιου, πολυκαβονικών ή και κάποιους τύπους πολυπροπυλένιου. Είναι ιδανικό για αραίωση ρητινών υαλοβάμβακα, καθαρισμό εργαλείων χειρισμού υαλοβάμβακα και για να διαλύει εποξείδια και υπερκόλλες πριν σκληρύνουν. Χρησιμοποιήθηκε ως πτητικός διαλύτης για κάποιες μπογιές και βερνίκια. Επίσης, χρησιμοποιήθηκε ως ισχυρός απογρασσωτής. Είναι χρήσιμη για την προετοιμασία μετάλλων πριν από το βάψιμο. Επίσης, αραιώνει πολυεστερικές ρητίνες, πολυβινυλίου και διάφορες κόλλες. Είναι επίσης χρήσιμη για πολύ αξιόπιστες εφαρμογές συγκόλλησης αλλά και αφαίρεσης της περίσσειας ρητινών συγκόλλησης, όταν η συγκόλληση έχει τελειώσει. Χρησιμεύει για να αποφευχθούν αρνητικά φαινόμενα από την παραμονή βρώμικης κόλλας σε επαφή με τα υλικά που συγκολλήθηκαν.
Ακόμη, η προπανόνη χρησιμοποιήθηκε ως ένας διαλύτης για τη φαρμακευτική βιομηχανία και ως ένα μετουσιωτικό σε καθαρή αιθανόλη. Η προπανόνη χρησιμοποιείται ακόμη ως ένα έκδοχο σε ορισμένα φάρμακα.
Ως χημικό ενδιάμεσο
Η προπανόνη χρησιμοποιήθηκε στην παραγωγή του μεθυλακρυλικού οξέος ή και των εστέρων και των πολυμερών αυτού. Η διαδικασία της παραγωγής αυτής αρχίζει με τη μετατροπή της προπανόνης στην κυανυδρίνη της, δηλαδή σε 2-μεθυλο-2-υδροξυπροπανονιτρίλιο:
Το επόμενο στάδιο περιλαμβάνει την αλκοόλυση του 2-μεθυλο-2-υδροξυπροπανονιτρίλιου με μεθανόλη, οπότε παράγεται μεθυλοπροπενικός μεθυλεστέρας:
Μια άλλη μεγάλη χρήση της προπανόνης, που απορροφά περίπου το 20% της παραγωγής της, είναι η παραγωγή διφαινόλης Α. Η διφαινόλη Α είναι, με τη σειρά της, συνθετικό πολλών πολυμερών, όπως τα «πολυκαρβονικά», οι πολυουρεθάνες και οι εποξυρητίνες. Η παραγωγή διφαινόλης Α από προπανόνη περιλαμβάνει την αντίδραση συμπύκνωσης της προπανόνης με φαινόλη:
Ακόμη, πολλές χιλιάδες τόννοι προπανόνης καταναλώνονται στην παραγωγή 4-μεθυλο-2-πεντανόλης και 4-μεθυλο-2-πεντανόνης. Η παραγωγή αυτών των ενώσεων από προπανόνη γίνεται με χρήση αλδολικής συμπύκνωσης, κατά την οποία η προπανόνη δίνει 4-μεθυλο-4-υδροξυ-2-πεντανόνη :
Εργαστηριακές χρήσεις
Στα χημικό εργαστήρια, η προπανόνη χρησιμοποιήθηκε ως ένας πολικός απρωτικός διαλύτης σε μια ποικιλία οργανικών αντιδράσεων, όπως οι αντιδράσεις τύπου SN2. Η χρήση της προπανόνης είναι κρίσιμη για την οξείδωση Jones. Δεν δημιουργεί κανένα αζεοτροπικό μίγμα με το νερό.
Πηγές
Κατηγορία:Αλκανόνες Κατηγορία:C3 Κατηγορία:Πολικοί διαλύτες
Τζουλιάνο (Βένετο)
Το Τζουλιάνο (ιταλικά: Zugliano) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Μητροπολίτης Λευκάδος και Ιθάκης Δωρόθεος
Γεννήθηκε στη Ζάκυνθο το 1888 και αποφοίτησε από τη θεολογική σχολή Αθηνών το 1915. Διάκονος χειροτονήθηκε στις 16 Δεκεμβρίου 1914 από τον μητροπολίτη Ζακύνθου Διονύσιο και το 1917 πρεσβύτερος. Υπηρέτησε ως ιεροκήρυκας Ζακύνθου (1915-1917), Γυθείου και Οιτύλου (1918-1921) και Πατρών (1921-1940). Χειροτονήθηκε μητροπολίτης Λευκάδος στις 26 Σεπτεμβρίου 1940.
Καταγόμενος ο ίδιος από οικογένεια βιοπαλαιστών, ίδρυσε γηροκομείο στη Λευκάδα για τη διαβίωση των πτωχών ηλικιωμένων με δική του δαπάνη («Δωρόθειον Ίδρυμα»).
Στις 25 Ιουνίου 1968 αποχώρησε από μητροπολίτης Λευκάδος με τον νόμο υποχρεωτικής αποχώρησης λόγω ορίου ηλικίας που υφίστατο επί δικτατορίας.
Απεβίωσε στη Λευκάδα στις 28 Ιανουαρίου 1977 σε ηλικία 89 ετών.
Παραπομπές
Δωροθεος
Άλμελο
Το Άλμελο είναι πόλη και έδρα δήμου της επαρχίας  Οφεράισελ (Overijssel) της Ολλανδίας. Προήλθε από τη συγχώνευση (1914) των δήμων Αμπτ Άλμελο (Ambt Almelo) και Στατ Άλμελο (Stad Almelo). Ο δήμος έχει έκταση 69,4 χμ² και 72.777 κατοίκους (2012) οι οποίοι αποκαλούνται επίσης Άλμελόερς (Almeloërs) και ομιλούν μία ολλανδοσαξονική διάλεκτο που ονομάζεται Τβεντς (Twents). Αποτελεί, διοικητικά, μέρος της ευρύτερης περιοχής Τβέντε (Twente) και έχει αξιολογότατη υφαντουργία.
Η πόλη διαιρείται σε 12 συνοικίες και είναι έδρα της μεγάλης ολλανδικής πολυεθνικής Τεν Κάτε (Koninklijke Ten Cate NV).
Ιστορία
Το Άλμελο ιδρύθηκε ως οικισμός στη διασταύρωση δρόμου με τον μικρό ποταμό Άα (Almelose Aa), πάνω σε αμμώδες έδαφος. Σε αυτό το σημείο βρισκόταν το -και σήμερα διατηρημένο σε εξαιρετική κατάσταση- υποστατικό Het Huis Almelo, με πρώτη αναφορά στο έτος 1236. Το Άλμελο απέκτησε Χάρτα Δικαιωμάτων το 1394 ή το 1420. Επειδή η θέση του δεν ήταν ιδιαίτερα στρατηγική, διέθετε μεν χράχτεν (αστικά κανάλια), όχι όμως και τείχη.
Μεταξύ των ετών 1818 και 1914, ο δήμος διαχωρίστηκε στους επί μέρους δήμους Αμπτ Άλμελο (Ambt Almelo) και Στατ Άλμελο (Stad Almelo). Ήδη από τους 17ο και 18ο αιώνες, αναφέρεται η λειτουργία των πρώτων οικιακών αργαλειών. Με την εισαγωγή του ατμού στη βιoμηχανία της πόλης (1830), η υφαντουργία γνώρισε εντυπωσιακή ανάπτυξη. Περαιτέρω άνοδος του συγκεκριμένου τομέα επιτεύχθηκε μετά τη δημιουργία του Καναλιού Οφερέισελ (Ηet Overijssels Kanaal), το 1855 και, της σιδηροδρομικής γραμμής προς το Σάλτσμπέργκεν (Salzbergen) της Γερμανίας, το 1865. Περί το 1900, εγκαταστάθηκαν πλούσιες οικογένειες στην πόλη και, από τότε χρονολογούνται πολλές επαύλεις κτισμένες σε διαφορετικά αρχιτεκτονικά στυλ.
Στη δεκαετία του ’60, η υφαντουργία εμφάνισε κάμψη λόγω της εισαγωγής φθηνότερων υλικών από το εξωτερικό. Τότε έκλεισαν πολλά εργοστάσια και, ακόμη και σήμερα, αυτό είναι εμφανές στους διάφορους οικονομικούς δείκτες.
Τον Νοέμβριο του 1944, κατά τη διάρκεια της γερμανικής κατοχής, διεπράχθη στο Άλμελο ληστεία στην Ολλανδική Τράπεζα (Nederlandsche Bank), με λεία 46 εκατομμύρια χούλντεν, το μεγαλύτερο καταγεγραμμένο ποσό στην ιστορία των ολλανδικών τραπεζών.
Αθλητισμός
Το Άλμελο είναι η έδρα της ποδοσφαιρικής ομάδας Χεράκλες (Ηρακλής) (Heracles Almelo), που αγωνίζεται στην πρώτη κατηγορία (Eredivisie) της Ολλανδίας. Παίζει στο Στάδιο Πόλμαν (het Polman Stadion), που διαθέτει τεχνητό τάπητα, κατασκευασμένο από την πολυεθνική Τεν Κάτε, που είναι και ο σπόνσορας της ομάδας.
Η πόλη διαθέτει επίσης τμήματα πετοσφαίρισης και κόρφμπαλ (korfbal), ενός καθαρά ολλανδικού σπορ.
Εξωτερικοί σύνδεσμοι
Κατηγορία:Πόλεις της Ολλανδίας Κατηγορία:Οφερέισελ
Νίκος Δένδιας
Ο Νικόλαος - Γεώργιος Δένδιας (Κέρκυρα, 7 Οκτωβρίου 1959) είναι Έλληνας δικηγόρος, πολιτικός, βουλευτής της Νέας Δημοκρατίας και υπουργός Εθνικής Άμυνας.
Έχει διατελέσει υπουργός Δικαιοσύνης (2009), υπουργός Δημόσιας Τάξης και Προστασίας του Πολίτη (2012-2014), υπουργός Ανάπτυξης και Ανταγωνιστικότητας (2014) και υπουργός Εθνικής Άμυνας (2014-2015) και υπουργός Εξωτερικών (2019-2023).
Σπουδές - Επαγγελματική σταδιοδρομία
Γεννήθηκε στην Κέρκυρα στις 7 Οκτωβρίου 1959. Κατάγεται από τους Παξούς, με απώτερη καταγωγή από το Βουνό Χειμάρρας της Αλβανίας.
Φοίτησε στη Νομική Σχολή του Πανεπιστημίου Αθηνών. Συγχρόνως εργαζόταν στη Βιομηχανία «Γ. Σαράντης ΑΒΕΕ». Αποφοίτησε τον Ιούνιο του 1983 με Άριστα. Τον Σεπτέμβριο του ίδιου χρόνου έγινε δεκτός στο Πανεπιστήμιο του Λονδίνου, όπου παρακολούθησε μαθήματα Ναυτικού και Ασφαλιστικού Δικαίου στο Πανεπιστημιακό Κολέγιο Λονδίνου (UCL) και Εγκληματολογίας στη Σχολή Οικονομικών του Λονδίνου (LSE).
Το 1984 πήρε μεταπτυχιακό τίτλο (Master of Laws - LL.M.) από το Πανεπιστήμιο του Λονδίνου.
Το 1985 κατατάχθηκε στο Στρατό, όπου υπηρέτησε ως έφεδρος αξιωματικός στο πεζικό.
Είναι δικηγόρος παρ' Αρείω Πάγω. Πέρα των ελληνικών, ομιλεί αγγλικά και ιταλικά.
Πολιτική σταδιοδρομία
Έγινε μέλος της Οργάνωση Νέων Νέας Δημοκρατίας (ΟΝΝΕΔ) το 1978. Τον ίδιο χρόνο εντάχθηκε στην Κεντρική Διοίκηση της ΟΝΝΕΔ και ορίσθηκε κατ' αρχήν στη Γραμματεία Ιδεολογικού, υπό τον Κώστα Καραμανλή.
Ο βουλευτής του ΣΥΡΙΖΑ Δημήτρης Παπαδημούλης έχει υποστηρίξει πως ο Νίκος Δένδιας προέρχεται από το Ενιαίο Εθνικιστικό Κίνημα. Τον ισχυρισμό διέψευσε ο Νίκος Δένδιας.
Υπήρξε συνδικαλιστής της Φοιτητικής Παράταξης της Νέας Δημοκρατίας (ΔΑΠ-ΝΔΦΚ) στο Πανεπιστήμιο, και εκλέχθηκε μετά τον Κώστα Καραμανλή στο Διοικητικό Συμβούλιο της Νομικής Σχολής του Πανεπιστημίου Αθηνών για δύο περιόδους. Το 1980 εκλέχτηκε στην Κεντρική Γραμματεία Φοιτητικού της ΟΝΝΕΔ. Υπήρξε μέλος της συντακτικής επιτροπής και υπεύθυνος διεθνών θεμάτων της εφημερίδας της ΟΝΝΕΔ, της Δημοκρατικής Πρωτοπορίας από το 1979 ως το 1981.
Παρακολούθησε το 1980 ειδικό σεμινάριο ανωτέρων κομματικών στελεχών οργανωμένο από το Ίδρυμα Άντεναουερ και το Κέντρο Πολιτικής Έρευνας και Επιμόρφωσης, με διευθυντή τον Γιάννη Λούλη.
Το 2000 ήταν υποψήφιος βουλευτής με τη Νέα Δημοκρατία. Τον Νοέμβριο του 2002 τοποθετήθηκε στην ομάδα κοινοβουλευτικού ελέγχου με αντικείμενο τον τουρισμό. Τον Μάρτιο του 2004 εξελέγη για πρώτη φορά Βουλευτής με τη Νέα Δημοκρατία. Από τον Απρίλιο του 2006 είναι μέλος του Κέντρου Πολιτικής Έρευνας και Επιμόρφωσης.
Έχει διατελέσει πρόεδρος της ομάδας φιλίας Ελλάδας - Κουβέιτ της Βουλής των Ελλήνων. Τον Σεπτέμβριο του 2007 επανεξελέγη βουλευτής στη μοναδική έδρα που κέρδισε στην Κέρκυρα η Νέα Δημοκρατία. Τον Μάιο του 2008 ορίστηκε αναπληρωτής Κοινοβουλευτικός Εκπρόσωπος της Νέας Δημοκρατίας. Διετέλεσε από το 2004 μέλος της κοινοβουλευτικής Συνέλευσης του Συμβουλίου της Ευρώπης και Αντιπρόεδρος της Υποεπιτροπής Μετανάστευσης Λαθρομετανάστευσης και Προσφύγων από το 2007.
Διετέλεσε υπουργός Δικαιοσύνης στην κυβέρνηση της Νέας Δημοκρατίας από τον Ιανουάριο του 2009 έως τις Εθνικές εκλογές της 4ης Οκτωβρίου 2009. Τον Οκτώβριο του 2009 επανεξελέγη για τρίτη φορά Βουλευτής στη μοναδική έδρα που κέρδισε στην Κέρκυρα η Νέα Δημοκρατία.
Τον Δεκέμβριο του 2009 ανέλαβε τομεάρχης Προστασίας του Πολίτη με απόφαση του Προέδρου του κόμματος Αντώνη Σαμαρά. Στις 28 Ιανουαρίου 2010, κατά τη σύνοδο της Κοινοβουλευτικής Συνέλευσης του Συμβουλίου της Ευρώπης στο Στρασβούργο, εξελέγη Πρόεδρος της Υποεπιτροπής Μετανάστευσης. Τον Δεκέμβριο του 2010 ορίσθηκε Κοινοβουλευτικός Εκπρόσωπος της Νέας Δημοκρατίας.
Μετά τις εκλογές της 17 Ιουνίου 2012 που ανέδειξαν Πρωθυπουργό τον Αντώνη Σαμαρά, ο Νίκος Δένδιας ανέλαβε υπουργός Δημόσιας Τάξης και Προστασίας του Πολίτη. Στις 10 Ιουνίου 2014 ανέλαβε Υπουργός Ανάπτυξης και Ανταγωνιστικότητας ενώ στις 3 Νοεμβρίου 2014 ανέλαβε υπουργός Εθνικής Άμυνας.
Στις βουλευτικές εκλογές του Ιανουαρίου 2015 εξελέγη πρώτος σε σταυρούς Βουλευτής της Νέας Δημοκρατίας στην εκλογική περιφέρεια της Β΄ Αθήνας, ενώ επανεξελέγη τον Σεπτέμβριο του 2015.
Στις 13 Ιανουαρίου 2016, με απόφαση του προέδρου της Νέας Δημοκρατίας, ορίστηκε πρώτος Κοινοβουλευτικός Εκπρόσωπος της Κοινοβουλευτικής Ομάδας του κόμματος. Ως βουλευτής συμμετέχει στις επιτροπές, Αναθεώρησης του Συντάγματος, Παραγωγής & Εμπορίου, Δημόσιας Διοίκησης, Δημόσιας Τάξης και Δικαιοσύνης, Προστασίας Περιβάλλοντος.
Υπουργός Εξωτερικών
Στις 9 Ιουνίου 2020 ο Νίκος Δένδιας υπέγραψε μαζί με τον Ιταλό υπουργό εξωτερικών Λουίτζι ντι Μάιο συμφωνία οριοθέτησης ΑΟΖ Ελλάδας και Ιταλίας. Ήταν η πρώτη συμφωνία για οριοθέτηση θαλασσίων ζωνών που υπέγραψε η Ελλάδα. Η συμφωνία επιβεβαίωσε επίσης τη χάραξη της οριοθέτησης της υφαλοκρηπίδας το 1977 και οριοθέτησε τη δραστηριότητα των Ιταλών αλιέων στην περιοχή. Στις 6 Αυγούστου 2020 προχώρησε σε μερική οριοθέτηση της ΑΟΖ με την Αίγυπτο, ύστερα από συνομιλίες με τον Αιγύπτιο υπουργό εξωτερικών Σάμεχ αλ–Σούκρι. Η οριοθέτηση ήρθε σε αντίθεση με τουρκολιβυκό μνημόνιο σχετικά με την οριοθέτηση ΑΟΖ των δύο χωρών, το οποίο έχει χαρακτηριστεί από το υπουργείο εξωτερικών ως άκυρο και μη βασισμένο στο διεθνές δίκαιο. Αποτέλεσμα της συμφωνίας ήταν να αποχωρήσουν οι Τούρκοι από τις διερευνητικές επαφές. thumb|Συνάντηση του Νίκου Δένδια με τον Τούρκο υπουργό εξωτερικών Μεβλούτ Τσαβούσογλου τον Απρίλιο του 2021 Ακολούθησε ένταση μεταξύ Ελλάδας και Τουρκίας λόγω των ερευνών του σεισμογραφικού Ορούτς Ρέις στην ανατολική Μεσόγειο, με αποτέλεσμα ο Δένδιας να αναφέρει ότι ο διάλογος με την Τουρκία θα γινόταν μετά την αποχώρηση του Όρουτς Ρέις. Τον Ιανουάριο του 2021 έγινε ο 61ος γύρος ερευνητικών επαφών για την οριοθέτηση υφαλοκρηπίδας μεταξύ Ελλάδας και Τουρκίας, οι πρώτες μετά από πέντε χρόνια. Στις 15 Απριλίου 2021, σε προγραμματισμένες δηλώσεις με τον υπουργό εξωτερικών Μεβλούτ Τσαβούσογλου δημιουργήθηκε ένταση, καθώς ο Νίκος Δένδιας προχώρησε σε παρουσίαση των θέσεων της Ελλάδας σχετικά με τη μουσουλμανική μειονότητας της Θράκης, τις υπερπτήσεις τουρκικών πολεμικών αεροσκαφών πάνω από ελληνικά νησιά, την παρουσία στρατού στα νησιά του Αιγαίου, το μεταναστευτικό και το κυπριακό ζήτημα.
Στις διμερείς σχέσεις επέτυχε σημαντικές συμφωνίες όπως αμυντική συμφωνία με τη Γαλλία με στρατιωτικό πακέτο προμήθειας φρεγατών, συμφωνία με τις ΗΠΑ για τη λειτουργία τεσσάρων βάσεων με ρήτρα αμοιβαίας αμυντικής συνεργασίας και μνημόνιο κατανόησης περί διμερούς στρατηγικού πλαισίου μεταξύ Ελλάδας και Ηνωμένου Βασιλείου.
Στις 17 Νοεμβρίου 2022, κατά τη διάρκεια επίσκεψης στη Λιβύη, ο Νίκος Δένδιας δεν πραγματοποίησε την προγραμματισμένη του συνάντηση με τον πρόεδρο της χώρας Μοχάμεντ αλ Μενφί στην Τρίπολη, καθώς ήταν παρούσα η υπουργός εξωτερικών Νάιλα αλ-Μανγκούς, η οποία είχε υπογράψει με τον Μεβλούτ Τσαβούσογλου συμφωνία συνεργασίας με βάση το τουρκολιβυκό μνημόνιο του 2019, και σύμφωνα με το υπουργείο εξωτερικών της Ελλάδας όρος της επίσκεψης ήταν να μην τη συναντήσει ο Νίκος Δένδιας. Σε απάντηση το υπουργείο εξωτερικών της Λιβύης ανακάλεσε τον επιτετραμμένο στην Αθήνα.
Στις 12 Φεβρουαρίου 2023, έξι ημέρες μετά τους ισχυρούς σεισμούς που έπληξαν την Τουρκία, ο Νίκος Δένδιας επισκέφτηκε την Τουρκία, και προσγειώθηκε στο αεροδρόμιο των Αδάνων. Εκεί τον υποδέχθηκε ο Μεβλούτ Τσαβούσογλου, όπου τον αγκάλιασε. Ο Αμερικανός πρέσβης στην Τουρκία Τζεφ Φλέικ σχολίασε το στιγμιότυπο στο twitter ως «Αυτό είναι υπέροχο». Στη συνέχεια αποχώρησαν με ελικόπτερο για την επαρχία Χάταϊ, όπου πέταξαν πάνω από τις σεισμόπληκτες περιοχές και επισκέφτηκαν το κέντρο επιχειρήσεων στην Αντάκια. Οι δύο υπουργοί συμφώνησαν ότι «Δεν χρειάζονται φυσικές καταστροφές για να βελτιώσουμε τις σχέσεις μας», με τον Μεβλούτ Τσαβούσογλου να δηλώνει «Οι σχέσεις καλής γειτονίας φαίνονται σε τέτοιες δύσκολες ημέρες» ενώ ο Νίκος Δένδιας είπε ότι «η βοήθεια στην Τουρκία δεν σταματά εδώ». Ο Δένδιας ήταν ο πρώτος υπουργός εξωτερικών χώρας της Ευρωπαϊκής Ένωσης που επισκέφτηκε την Τουρκία μετά το σεισμό.
Στις Εθνικές Εκλογές του Μαΐου 2023, ήταν εκ νέου υποψήφιος για την Β3' Εκλογική περιφέρεια Νότιου Τομέα Αθηνών, όπου και επανεξελέγη πρώτος σταυρούς προτίμησης από το κόμμα της Νέας Δημοκρατίας στην περιφέρειά του, αλλά και πανελλαδικά ξεπερνώντας οποιονδήποτε βουλευτή, συγκεντρώνοντας συνολικά 93.988 σταυρούς προτίμησης.
Εξωτερικοί σύνδεσμοι
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Κέρκυρας Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Δημόσιας Τάξης και Προστασίας του Πολίτη Κατηγορία:Έλληνες υπουργοί Ανάπτυξης και Ανταγωνιστικότητας Κατηγορία:Έλληνες υπουργοί Εθνικής Άμυνας Κατηγορία:Βουλευτές Β΄ Αθηνών Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Β3' Νότιου Τομέα Αθηνών Κατηγορία:Απόφοιτοι του Πανεπιστημιακού Κολλεγίου του Λονδίνου Κατηγορία:Βορειοηπειρώτες Κατηγορία:Βορειοηπειρώτες πολιτικοί Κατηγορία:Έλληνες υπουργοί Εξωτερικών Κατηγορία:Έλληνες πολιτικοί του 21ου αιώνα
Όμιλος Αντισφαίρισης Χανίων
Τμήμα αντισφαίρισης
Με επίσημο έτος ίδρυσης το 1930 ο Όμιλος Αντισφαίρισης Χανίων ήταν ανάμεσα στα 13 σωματεία που συμμετείχαν στην προσπάθεια ίδρυσης ανεξάρτητης Ελληνικής Ομοσπονδίας Αντισφαιρίσεως το 1938-39.
Τμήμα καλαθοσφαίρισης γυναικών
Το γυναικείο τμήμα καλαθοσφαίρισης του συλλόγου λειτουργεί επί τέσσερις δεκαετίες περίπου με επιφανέστερο διάστημα της ιστορίας του το κομμάτι από το 2005 έως το 2010. Σε αυτό κατάφερε να φτάσει μέχρι την Α1 Εθνική Κατηγορία, ωστόσο αποχώρησε εσπευσμένα λόγω έλλειψης χρημάτων.
Έδρα του συλλόγου αποτελεί το Κλειστό Γυμναστήριο Κλαδισού, χωρητικότητας 2.346 θεατών.
Τμήμα ανδρικής καλαθοσφαίρισης
Το τμήμα ανδρικής καλαθοσφαίρισης κατά τη διάρκεια της τελευταίας δεκαετίας έχει αγωνιστεί δύο φορές σε εθνικό επίπεδο. Τόσο την περίοδο 1999-00, όσο και την περίοδο 2001-02, συμμετείχε στο πρωτάθλημα της Γ' Εθνικής Κατηγορίας Ανδρών, κατακτώντας την 11η και 12η θέση του ομίλου του αντιστοίχως.
Το εισιτήριο για την άνοδό του στην Εθνική Κατηγορία χάρισαν οι κατακτήσεις του πρωταθλήματος της Ε.ΚΑ.Σ.Κ. κατά τις περιόδους 1998-99 και 2000-01.
Εξωτερικοί σύνδεσμοι
Κατηγορία:Αθλητικοί σύλλογοι Χανίων Χανιων Ομιλος Αντισφαιρισης Ανδρων Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι αντισφαίρισης Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ελληνικοί σκακιστικοί σύλλογοι Κατηγορία:Ελληνικοί σύλλογοι ενόργανης γυμναστικής Κατηγορία:Ελληνικοί σύλλογοι ρυθμικής γυμναστικής Κατηγορία:Ελληνικοί σύλλογοι στίβου Χανιων Ομιλος Αντισφαιρισης Ανδρων Κατηγορία:Σωματεία Ε.Σ.ΠΕ.Κ. Κατηγορία:Ιδρύσεις αθλητικών συλλόγων το 1930 Χανιων Ομιλος Αντισφαιρισης Ανδρων
Funky Monks
To "Funky Monks" είναι ένα ντοκιμαντέρ (καθώς και ο τίτλος ενός τραγουδιού από το δίσκο "Blood Sugar Sex Magik") για τους Red Hot Chili Peppers. Παρουσιάζει τη μπάντα κατά τη διάρκεια της ηχογράφησης του "Blood Sugar Sex Magik". Ο παραγωγός του άλμπουμ είναι ο Rick Rubin και ηχογραφήθηκε στη The Mansion, μια (υποθετικά) στοιχειωμένη έπαυλη που τώρα ανήκει στον ίδιο τον Rubin. Το 60λεπτο ντοκιμαντέρ, κινηματογραφήθηκε σε άσπρο και μαύρο και περιέχει πλάνα της μπάντας την ώρα που ηχογραφεί τραγούδια καθώς και συνεντεύξεις από τα μέλη της μπάντας, τον Rick Rubin και τον πρώην μάνατζερ της μπάντας, Lindy Goetz. Μέρη του ντοκιμαντέρ χρησιμοποιήθηκαν στο βίντεο του "Suck My Kiss".
Το "Funky Monks" αρχικά κυκλοφόρησε σε κασέτα και επανακυκλοφόρησε σε DVD.
Στις 16 Ιουλίου 2011, το NME ψήφισε το "Funky Monks" ως το 14ο ροκ ντοκιμαντέρ που πρέπει να δεις στη λίστα με τα "20 ροκ ντοκιμαντέρ που πρέπει να δείτε".
To 2013 κυκλοφόρησε μια έκδοση του ντοκιμαντέρ μέσω του Youtube που περιείχε άλλα 18 λεπτά υλικού. Πολλοί πιστεύουν ότι η αρχική έκδοση έχει διάρκεια 3 ωρών. Ένα ντοκιμαντέρ στο VH1 περιείχε μια ακυκλοφόρητη σκηνή που εμφανιζόταν ένα άγνωστο μέχρι σήμερα τραγούδι.
Νίκολας Χάμοντ
Ο Νικόλας Τζέφρι Λεμπριέρε Χάμοντ (15 Νοεμβρίου 1907 - 24 Μαρτίου 2001) γνωστός ως N. G. L. Hammond (για συντομία) ήταν Άγγλος μελετητής της Αρχαίας Ελλάδας, χειριστής των Βρετανών Επιχειρήσεων Ειδικών Αποστολών στην κατεχόμενη Ελλάδα κατά την διάρκεια του Β΄ Παγκοσμίου Πολέμου και δάσκαλος Ιστορίας αλλά και Ελληνικής γλώσσας.
Βιογραφία
Γεννήθηκε στις 15 Νοεμβρίου του 1907 στην νότια Σκωτία, και συγκεκριμένα στην πόλη Άυρ. Ο Χάμοντ φοίτησε σε κολέγιο στο Εδιμβούργο και αργότερα σε ένα αυτοδιοικούμενο Πανεπιστήμιο του Κέιμπριτζ. Ήταν έξοχος μαθητής και πέρασε επίσης διακοπές στην Ελλάδα και την Αλβανία το 1929, αποκτώντας γνώση της τοπογραφίας και του εδάφους. Αυτές οι ικανότητες τον οδήγησαν να προσληφθεί από τις Επιχειρήσεις Ειδικών Αποστολών κατά τη διάρκεια του Δεύτερου Παγκόσμιου Πολέμου το 1940. Οι δραστηριότητές του περιλάμβαναν πολλές επικίνδυνες αποστολές δολιοφθοράς στην Ελλάδα (κυρίως στην Κρήτη) καθώς και στην Αλβανία. Ως αξιωματικός, το 1944 ήταν διοικητής της Συμμαχικής στρατιωτικής αποστολής στην ελληνική αντίσταση στη Θεσσαλία και τη Μακεδονία. Εκεί γνώρισε τις περιφέρειες αυτές σε βάθος. To 1983 του απονεμήθηκε η Διακεκριμένη Διαταγή Υπηρεσίας και το Ελληνικό Τάγμα του Φοίνικα.
Στη μεταπολεμική περίοδο, ο Χάμοντ επέστρεψε στον ακαδημαϊκό χώρο ως ανώτερος δάσκαλος στο κολέγιο Κλερ του Κέιμπριτζ. Το 1954 διορίστηκε διευθυντής του κολεγίου Κλίφτον στο Μπρίστολ και το 1962 διορίστηκε καθηγητής Ελληνικής γλώσσας στο πανεπιστήμιο του Μπρίστολ, θέση που κατείχε μέχρι την αποχώρησή του το 1973. Εκλέχτηκε μέλος της Βρετανικής Ακαδημίας το 1968 και επίτιμο μέλος του "Centre des Nouvelles études de l'histoire, de la philosophie et des problèmes sociaux à Clermont-Ferrand" το 1988.
Το κύριο ενδιαφέρον του Χάμμοντ ήταν πάντα η ελληνική ιστορία, και το επίκεντρο της βόρειας Ελλάδας και η ιστορία της Μακεδονίας. Το ερευνητικό του έργο βοήθησε σε μεγάλο βαθμό τις περιόδους που πέρασαν σε άδεια στο Ινστιτούτο Προχωρημένων Μελετών στο Νιου Τζέρσεϊ, στο Εθνικό Κέντρο Ανθρωπιστικών Επιστημών στη Βόρεια Καρολίνα και στο Εθνικό Ίδρυμα Ερευνών στην Αθήνα. Έγραψε περισσότερα από 130 άρθρα, τα οποία ασχολούνται με την ελληνική ιστορία από τις πρώτες φορές μέχρι τη ρωμαϊκή κατάκτηση. Ήταν γνωστός για τα έργα του για τον Μέγα Αλέξανδρο και για την Βεργίνα, την αρχαία βασιλική πόλη της Μακεδονίας, πριν από τις αρχαιολογικές ανακαλύψεις.
Προσωπική ζωή
Ο Νικόλας Χάμοντ παντρεύτηκε, το 1938, την Μαργαρίτα Τάουνλι. Είχαν δύο γιους και τρεις κόρες.
Παραπομπές
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Βρετανοί ιστορικοί
Ρενέ Φλέμινγκ
Η Ρενέ Λυνν Φλέμινγκ (Renée Lynn Fleming, γεννημένη στις 14 Φεβρουαρίου 1959) είναι επιφανής αμερικανίδα υψίφωνος. Έχει βραβευτεί με το Εθνικό Μετάλλιο Τεχνών των ΗΠΑ (National Medal of Arts) και έχει προταθεί για περισσότερα από 15 βραβεία Grammy, κερδίζοντας 4 εξ αυτών. Στις λοιπές αξιοσημείωτες βραβεύσεις της συγκαταλέγονται η Λεγεώνα της Τιμής από τη γαλλική κυβέρνηση, ο Σταυρός του Τάγματος της Αξίας της Γερμανίας, το Πολικό Μουσικό Βραβείο της Σουηδίας και η τιμητική συμμετοχή στη Βασιλική Ακαδημία Μουσικής της Αγγλίας. Σε αντίθεση με ό,τι ισχύει για τους περισσότερους καλλιτέχνες που η καριέρα τους ξεκίνησε στην όπερα, η Φλέμινγκ χαίρει ευρύτερης αναγνώρισης, ούσα γνωστή πέρα από το κοινό της κλασικής μουσικής.
Λοιπές δραστηριότητες
Πέρα από την όπερα, η Φλέμινγκ έχει τραγουδήσει και ηχογραφήσει ληντ, σανσόν, τζαζ μουσική, μιούζικαλ και ίντι ροκ και έχει εμφανιστεί επί σκηνής με ένα ευρύ φάσμα καλλιτεχνών, συμπεριλαμβανομένων των Λουτσιάνο Παβαρόττι, Λου Ριντ, Πολ Σάιμον, Αντρέα Μποτσέλι, Στινγκ. Ακόμα, έχει παίξει στο Μπρόντγουεϊ και σε θεατρικές παραγωγές στο Λονδίνο, το Λος Άντζελες και το Σικάγο, ενώ έχει ηχογραφήσει τραγούδια τίτλων για πολλές επιτυχημένες ταινίες, εκ των οποίων δύο κέρδισαν το Όσκαρ Καλύτερης Ταινίας (Η Μορφή του Νερού και Ο Άρχοντας των Δαχτυλιδιών: Η Επιστροφή του Βασιλιά). Η αμερικανή υψίφωνος έχει κάνει πολλές τηλεοπτικές εμφανίσεις και είναι η μόνη κλασική τραγουδίστρια που ερμήνευσε τον Εθνικό Ύμνο των ΗΠΑ στο Σούπερ Μπόουλ.
Η Φλεμινγκ έχει μιλήσει συχνά για την επίδραση της μουσικής στην υγεία και τη μελέτη του φαινομένου από τη νευροεπιστήμη και βραβεύτηκε για την εξασφάλιση ευρύτερης δημοσιότητας στο έργο της επιστήμης στον τομέα αυτόν.
Προσωπική ζωή
Έχει παντρευτεί δύο φορές. Το 1989 παντρεύτηκε τον ηθοποιό Ρικ Ρος, με τον οποίον απέκτησε δύο κόρες· το ζευγάρι χώρισε το 2000. Στις 3 Σεπτεμβρίου 2011, η Φλέμινγκ παντρεύτηκε τον δικηγόρο Τιμ Τζέσελι, τον οποίο γνώρισε σε ένα ραντεβού στα τυφλά που είχε οργανώσει η συγγραφέας Αν Πάτσετ.
Ζαν-Εντ Μωρίς
Ο Ζαν-Εντ Μωρίς είναι ποδοσφαιριστής από την Αϊτή, γεννημένος στη Γαλλία. Αγωνίζεται στη θέση του επιθετικού και είναι γνωστός για την ταχύτητα και την ακρίβεια του.
Καρίερα
Ξεκίνησε από τις ακαδημίες της ΟΣ Αλφορβίλ και ακολούθως αποκτήθηκε από την Παρί Σεν Ζερμέν. Ανήκε στην ομάδα 6 χρόνια, ενώ σε δύο περιόδους δόθηκε δανεικός στην ΡΚ Λανς και στη Λε Μαν ΦΚ. Το 2014 αποκτήθηκε από την ινδική Τσεναγίν ενώ το 2015 από τη Νέα Σαλαμίνα Αμμοχώστου.
Διεθνής καρίερα
Συμμετέχει στην Εθνική Αϊτής από το 2011, έχοντας 18 συμμετοχές και πετύχει 10 γκολ.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Αϊτινοί ποδοσφαιριστές Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Λε Μαν ΦΚ Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Εθνικής Αϊτής Κατηγορία:Ποδοσφαιριστές Τσεναϊγίν ΦΚ Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Σούπερ Λιγκ Ινδίας
Μεσσηνιακός Γ.Σ.
Ο Μεσσηνιακός Γυμναστικός Σύλλογος είναι από τους αρχαιότερους ελληνικούς αθλητικούς συλλόγους, αφού ιδρύθηκε το 1888 με πρώτο πρόεδρο τον Παναγιώτη Μπενάκη ως σύλλογος κλασικού αθλητισμού. Σήμερα διατηρεί πέντε αθλητικά τμήματα: στίβου, βόλεϊ γυναικών, άρσης βαρών, ποδοσφαίρου και ποδηλασίας, τα οποία έχουν πετύχει πανελλήνιες διακρίσεις. Έδρα του συλλόγου είναι το Γήπεδο Μεσσηνιακού στην Καλαμάτα. Χρώματα του συλλόγου είναι το πράσινο και το λευκό και έμβλημά του ο Δαϊκλής, Μεσσήνιος αθλητής του 752 π.Χ. Μετά το 1924 έγινε έμβλημά του και το πλατανόφυλλο.
Ίδρυση - ιστορικές πληροφορίες
Από το ξεκίνημά του ο σύλλογος στελεχώθηκε από σημαντικές προσωπικότητες της Καλαμάτας, οι οποίες τους έδωσαν κύρος και ώθηση. Πολλά μέλη των διοικήσεών του υπήρξαν δήμαρχοι, νομάρχες, πρόξενοι, βουλευτές, ακόμα και υπουργοί. Το 1897 υπήρξε ιδρυτικό μέλος του ΣΕΓΑΣ (τότε ΣΕΑΓΣ). Από το 1895 είχε δημιουργήσει μια αθλητική και προπονητική εγκατάσταση και διοργάνωσε αθλητικούς αγώνες στην περιοχή "Φραγκόλιμνα" της Καλαμάτας. Το 1899 έστειλε έναν αθλητή στους αθλητικούς αγώνες Α΄ Σωτήρια, που διοργάνωσε ο Πανελλήνιος στο Στάδιο, επί τη διασώσει του Βασιλιά Γεώργιου σε απόπειρα δολοφονίας του. Στις αρχές του 20ου αιώνα απέκτησε ιδιόκτητο γυμναστήριο, το σημερινό Γήπεδο Μεσσηνιακού στην ανατολική πλευρά της πόλης.
Η μακροχρόνια ιστορία του συλλόγου απεικονίζεται στα πολυάριθμα εκθέματα, φωτογραφίες και ντοκουμέντα που φυλάσσονται στην αίθουσα "Αναστάσιος Μισέρος", κάτω από τις κερκίδες η οποία πήρε το όνομα αυτό από τον επί σειρά ετών πρόεδρο του Μεσσηνιακού. Η σύγχρονος ερευνητής και μελετητής της ιστορίας του είναι ο δημοσιογράφος Ηλίας Μπιτσάνης
Στίβος
Το τμήμα στίβου είναι το αρχαιότερο τμήμα του συλλόγου που ιδρύθηκε μαζί με το σωματείο το 1888. Υπήρξε από τα ιδρυτικά σωματεία του ΣΕΓΑΣ το 1897 και είχε σημαντική συνεισφορά στη διοργάνωση της Α΄ Ολυμπιάδας του 1896. Χαρακτηρίζεται για την συνέπεια και την διαχρονικότητα του τόσο σε επίπεδο διακρίσεων όσο και σε επίπεδο κοινωνικής προσφοράς. Από τα πρώτα έτη της λειτουργίας του στα τέλη του 19ου αιώνα ως τις ημέρες που διανύουμε, το Τμήμα Στίβο του Μεσσηνιακού διέπεται από αρχές και αξίες που προάγουν το πνεύμα της άθλησης, του πολιτισμού, της ευγενούς άμιλλας και του δίκαιου αγώνα.
Αναμφισβήτητα πρόκειται για ένα από τα πιο αναγνωρίσιμα τμήματα κλασικού αθλητισμού στην Ελλάδα, το οποίο ανελλιπώς συμμετέχει στις κορυφαίες εγχώριες αθλητικές διοργανώσεις (Πανελλήνια πρωταθλήματα, Μίτινγκ). Αναρίθμητες φορές, αθλητές και αθλήτριες του Μεσσηνιακού στέφθηκαν Πανελληνιονίκες σε ποικίλες αγωνιστικές κατηγορίες, στελέχωσαν Εθνικές Ομάδες και εκπροσώπησαν την χώρα σε διεθνείς διοργανώσεις. Σημαντικός είναι και ο αριθμός των αθλητών και αθλητριών που πραγματοποίησαν Πανελλήνια Ρεκόρ. Ο διεθνούς φήμης άλτης του μήκους Λούης Τσάτουμας είναι ο σπουδαιότερος αθλητής του συλλόγου.
Σήμερα, το τμήμα στίβου απαρτίζεται από 100 περίπου αθλητές που στελεχώνουν τις αγωνιστικές ομάδες όλων των ηλικιακών κατηγοριών. Οι αθλητές του τμήματος πραγματοποιούν τις προπονήσεις τους στο δημοτικό στάδιο Καλαμάτας. Ο Μεσσηνιακός διαθέτει επίσης τμήμα στίβου στην Μεσσήνη, το οποίο έχει καθοριστική συμβολή στις αγωνιστικές επιτυχίες του συλλόγου.
Τα τμήματα υποδομής των ακαδημιών είναι το πιο ευαισθητοποιημένο κομμάτι του συλλόγου. Περισσότερα από 400 παιδιά μυούνται σε συστηματική βάση στα αγωνίσματα του στίβου. Οι μελλοντικοί αθλητές και πρωταθλητές του στίβου συνιστούν μια από τις πολυπληθέστερες ακαδημίες στην Ελλάδα και η ενασχόληση τους με τις δραστηριότητες του συλλόγου συμβάλλουν στην πολύπλευρη σωματική, πνευματική και ψυχική τους ανάπτυξη. Η άθληση συνδυάζεται με την μάθηση και την αναψυχή και αυτό είναι το κύριο ζητούμενο για τις ηλικιακές αυτές κατηγορίες.
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Μεσσηνιακός Γ.Σ. βρέθηκε στην 39η θέση (σε σύνολο 321 συλλόγων). Την επόμενη χρονιά έπεσε στην 40η θέση (σε σύνολο 299 συλλόγων).
Από το 1995 ο σύλλογος διατηρεί τμήμα στίβου και στην γειτονική Μεσσήνη με 50 αθλητές και αθλήτριες που προπονούνται στο Δημοτικό Στάδιο Μεσσήνης.
Συνάντηση Στίβου «Παπαφλέσσεια»
Ο Μεσσηνιακός διοργανώνει κάθε χρόνο το μίτιγκ "Παπαφλέσσεια", το οποίο από το 1996 είναι διεθνές. Ο σύλλογος έχει αναδείξει πολλούς αθλητές. Σπουδαιότερος σύγχρονος αθλητής του Μεσσηνιακού είναι ο άλτης μήκους Λούης Τσάτουμας, με σημαντικές διεθνείς διακρίσεις. Το 2007 πήδηξε 8,66 μ. που ήταν η καλύτερη επίδοση στον κόσμο. Το 2010 κατέλαβε την 6η θέση στο Ευρωπαϊκό πρωτάθλημα στίβου, ενώ το 2014 κατέκτησε το ασημένιο μετάλλιο στο Ευρωπαϊκό Πρωτάθλημα Στίβου.
Τα «Παπαφλέσσεια» αποτελούν έναν καταξιωμένο αθλητικό θεσμό που διεξάγονται με υψηλά επίπεδα απόδοσης, σε ετήσια βάση στην Καλαμάτα. Αποτελούν μέρος του ενδιαφέροντος της ευρύτερης αθλητικής οικογένειας λόγω των εξαιρετικών αγωνιστικών επιδόσεων που πραγματοποιούνται σε αυτά. Τα «Παπαφλέσσεια» έχουν τις ρίζες τους στα μέσα της δεκαετίας του 1950. Ήταν αγώνες με τοπικό χαρακτήρα και διεξήχθησαν μέχρι το 1969.
Το 1984 είναι έτος «σταθμός» για την διοργάνωση καθώς την περίοδο εκείνη πραγματοποιείται η αναβίωση των αγώνων. Μερικά χρόνια αργότερα, το 1996, τα «Παπαφλέσσεια» αναβαθμίζονται σε Διεθνές Meeting και εντάσσονται στο καλεντάρι της Ευρωπαϊκής Ομοσπονδίας Στίβου. Στην διεθνή πλέον συνάντηση συμμετέχουν μερικά από τα κορυφαία ονόματα του παγκοσμίου στίβου όπως η Heike Drechsler, η Tereza Marinova, η Stefka Kostadinova, η Maria Mutola, ο Kevin Young, o Samuel Matete, o John Regis, ο Κώστας Γκατσιούδης, ο Λάμπρος Παπακώστας, η Βούλα Πατουλίδου, η Παρασκευή Τσιαμήτα, η Νίκη Ξάνθου και πολλοί άλλοι.
Αξιολόγηση
Ποδόσφαιρο
Απόσπασμα από την μελέτη του δημοσιογράφου Ηλία Μπιτσάνη, Μάρτιος 1996:
Οι δραστηριότητες του Μεσσηνιακού υποστέλλονται, όμως από το 1924 ξεκινάει μια νέα περίοδος για τον αθλητισμό της Καλαμάτας και πολλοί νέοι Σύλλογοι ιδρύονται και κατοχυρώνονται νομικά (κάποιοι λειτουργούσαν και πριν την νομιμοποίησή τους) με αναγνώρισή τους από το Πρωτοδικείο. Ο δημοσιογράφος Ηλίας Μπιτσάνης κατέγραψε στην προαναφερθείσα έρευνά του, τις ημερομηνίες ίδρυσής των:
Παράλληλα με την επαναλειτουργία του ποδοσφαιρικού τμήματος του Μεσσηνιακού Γ.Σ., επαναλειτουργεί και το γήπεδο το οποίο ανακατασκευάζεται και δημιουργούνται χώροι άθλησης για πολλά ακόμη αθλήματα. Από 1926 επαναλειτουργεί το ποδοσφαιρικό τμήμα αγωνιζόμενο σε φιλικούς αγώνες με τις τότε νεοϊδρυθείσες ομάδες του Απόλλωνα και της ΑΕΚ Καλαμάτας. Ο Μεσσηνιακός μαζί με την ΑΕΚ, τον Απόλλωνα, τον Εθνικό και τον Ολυμπιακό κατ’ αρχάς, αποτελούσαν τότε μια και μόνη κατηγορία που είχαν πρώτες ομάδες και «δεύτερα». Αργότερα προστέθηκαν και άλλες όπως ο Ποσειδών, Παγκαλαμιακός, Βυζάντιο, ο Πάμισος κ.α. Ο Μεσσηνιακός σταμάτησε την δραστηριότητά του το 1940. Από το 1939 κάποια μέλη της Διοίκησής του Μεσσηνιακού μαζί με μερικούς ποδοσφαιριστές του αποχώρησαν και προχώρησαν στην ίδρυση της τοπικής ομάδας «Πράσινα Πουλιά», με συνέπεια ο ποδοσφαιρικός Μεσσηνιακός να υποστείλει την δράση του. Την δεκαετία του ΄40 ο ευρύτερος σύλλογος Μεσσηνιακός Γ.Σ. δεν λειτουργεί, παρά μόνο υποστηρίζει τον αθλητισμό παραχωρώντας το γήπεδό του για τέλεση αγώνων. Ουσιαστικά επαναλειτουργεί τον Μάιο του 1951, κάνοντας εκλογές και με την δραστηριοποίηση του τμήματος Στίβου. Το σημερινό ποδοσφαιρικό τμήμα του συλλόγου επαναλειτούργησε το 1967.
Ως τα τέλη της δεκαετίας του '90 η ποδοσφαιρική ομάδα του Μεσσηνιακού δεν είχε επιτύχει σπουδαία πράγματα, παρά μόνο, και ως πρωταθλήτρια Μεσσηνίας, αγώνες «φάσης» όπως λεγόντουσαν για άνοδο στην Β΄Εθνική. Αγωνιζόταν στο τοπικό πρωτάθλημα της Ε.Π.Σ. Μεσσηνίας ή στην Εθνική Ερασιτεχνική Κατηγορία και μόνο μία φορά αγωνίστηκε στη Γ΄ Εθνική. Το σωματείο άλλαξε προφίλ και στόχους όταν ανέλαβε την προεδρία του ο επιχειρηματίας Σταύρος Παπαδόπουλος, γνωστός και από την προηγούμενη θητεία του στον Π.Σ. Καλαμάτα, ο οποίος έχει ως στόχο την ανάπτυξη ποδοσφαιρικών φυτωρίων και την ανάδειξη αξιόλογων νέων ποδοσφαιριστών. Επίσης, ο Παπαδόπουλος μεταμόρφωσε το γήπεδο του συλλόγου σε ένα σύγχρονο στάδιο.
Από το 2001 ο σύλλογος ανέβηκε σταδιακά από την τοπική κατηγορία κι έφτασε στη Β΄ Εθνική το 2006, νικώντας με 1-0 σε αγώνα μπαράζ τον Πανθρακικό. Την περίοδο 2006-07 τερμάτισε 17ος και την επόμενη περίοδο αγωνίστηκε στην Γ΄ Εθνική. Το 2006-07 προπονητής του Μεσσηνιακού ήταν ο Βραζιλιάνος Εδουάρδο Αμορίμ. Στην αρχή της σεζόν 2007-08 αντικαταστάθηκε από το Δημήτρη Τσάκωνα, ο οποίος ως τότε ήταν γενικός αρχηγός. Το άσχημο ξεκίνημα ανάγκασε τη διοίκηση να προσλάβει άλλο προπονητή, το Βασίλη Αντωνιάδη. Όμως, οι κακές σχέσεις του με τους παίκτες και η άσχημη αγωνιστική παρουσία της ομάδας είχαν ως αποτέλεσμα την απομάκρυνσή του και την επιστροφή του Τσάκωνα. Έγινε υπερπροσπάθεια να καλυφθεί το χαμένο έδαφος αλλά χωρίς επιτυχία. Τελικά, υποβιβάστηκε και τη σεζόν 2008-09 αγωνίστηκε ξανά στη Δ΄ Εθνική, όπου παρέμεινε για τρία χρόνια και υποβιβάστηκε στην Α΄ τοπική. Εκεί έμεινε για δυο χρόνια, και στο δεύτερο με την επιστροφή του Σταύρου Παπαδόπουλου ως μέγα χορηγού ανέβηκε στην Γ΄ Εθνική. Την περίοδο 2014-2015 αγωνίστηκε πάλι στην Α΄ Τοπική. Τις περιόδους 2015-2016, 2016-2017 υποβιβάστηκε και σήμερα (2018) βρίσκεται στην Β΄ Τοπική Μεσσηνίας.
Διαχρονική πορεία
1986-1987: Εθνική ερασιτεχνική: 1η θέση.
1987-1988: Γ΄ Εθνική (υποβιβασμός).
1988-2004: Α΄ κατηγορία Ε.Π.Σ. Μεσσηνίας.
2004-2005: Δ΄ Εθνική: 1η θέση.
2005-2006: Γ΄ Εθνική: 3η θέση (άνοδος έπειτα από μπαράζ).
2006-2007: Β΄ Εθνική: 16η θέση (υποβιβασμός).
2007-2008: Γ΄ Εθνική (υποβιβασμός).
2008-2011: Δ΄ Εθνική.
2013-2014: Γ΄ Εθνική (υποβιβασμός).
Ποδόσφαιρο γυναικών
Η γυναικεία ομάδα ποδοσφαίρου του Μεσσηνιακού ιδρύθηκε στις αρχές της δεκαετίας του '90.Το 1993 κατέκτησε το πρωτάθλημα Β΄ Εθνικής στον όμιλό της και ανέβηκε στην Α΄ Εθνική. Το τμήμα, πλέον, έχει αναστείλει τη λειτουργία του από το 1995.
Παλαίμαχοι
Από το 2002 υπάρχει ο Σύνδεσμος Παλαιμάχων Ποδοσφαιριστών του Μεσσηνιακού, ο οποίος συγκεντρώνει όλους τους αθλητές που αγωνίστηκαν με την φανέλα του, λαμβάνει μέρος σε αγώνες παλαιμάχων και δραστηριοποιείται κοινωνικά και πολιτιστικά. Κατέκτησε το Πρωτάθλημα Παλαιμάχων Μεσσηνίας, που διεξάγεται από το 2003, τα έτη 2008, 2011,2013,2014 και 2015.
Βόλεϊ
Ακολούθως και με την ίδρυση του τμήματος βόλεϊ του Μεσσηνιακού Γ.Σ το 1928, αλλά και με την ύπαρξη από το 1927 «τερέν δια Βώλεϋ Μπόλ», το άθλημα διαδίδεται και κερδίζει πολλούς αθλητές και φίλους αμφοτέρων των φύλων, οι οποίοι το διδάσκονται, αγωνίζονται και το παρακολουθούν με θέρμη. Μέσα από απομνημονεύματα αθλητών και την ειδησεογραφία εκείνων των χρόνων μαθαίνουμε ειδήσεις και ονόματα αυτών που ασχολήθηκαν με το άθλημα. Γράφει ο σπουδαίος άνθρωπος και επιστήμονας, Δημήτρης-Τάκης Π. Χιουρέας σε ανέκδοτο κείμενό του, σχετικά με τις αναμνήσεις του ως αθλητής του Μεσσηνιακού την περίοδο 1927-1934, αλλά και ως μαθητής του πρακτικού λυκείου της Καλαμάτας :
Παρεμφερείς αγώνες συνεχίζουν να γίνονται μεταξύ των σχολείων και της ομάδος του Μεσσηνιακού και στην εφημ. «Σημαία» την 23.3.1930 δημοσιεύεται η είδηση περί διεξαγωγής πρωταθλήματος βόλεϋ-μπώλλ μεταξύ των ομάδων του Μεσσηνιακού, του Α΄ Γυμνασίου, του Β΄ Γυμνασίου και του Πρακτικού Λυκείου. Στην εφημ. «Σημαία» την 3.6.1930 δημοσιεύεται η διεξαγωγή αγώνων βόλεϊ μεταξύ γυναικών-μαθητριών, στα πλαίσια των Γυμναστικών επιδείξεων στο τέλος του εκπαιδευτικού έτους. Ο σπόρος του βόλεϊ στην Καλαμάτα που έριξε ο Μεσσηνιακός ρίζωσε και τα κορίτσια των Γυμνασίων της Καλαμάτας, που πιθανότατα θα στελέχωναν και την ομάδα γυναικείου βόλεϊ του Μεσσηνιακού, πρωτοπορούν και αθλούνται σε ένα άθλημα ανδροκρατούμενο. Γράφει η εφημερίδα:
Τα χρόνια περνούν και φαίνεται πως ο Μεσσηνιακός συνεχίζει να έχει τμήμα Βόλεϊ, αλλά και πως εξακολουθεί το άθλημα να είναι δημοφιλές. Στην εφημ. «Σημαία» την 1.5.1937 δημοσιεύεται η παρακάτω είδηση:
Τα παραπάνω στοιχεία παρατέθηκαν προκειμένου να αποδειχθεί πως ο Μεσσηνιακός Γ.Σ. πρωτοπόρησε, όπως και σε όλα τα αθλήματα, στην ίδρυση και στην εξέλιξη του Βόλεϊ, και του Μπάσκετ, στην Καλαμάτα, αλλά, ίσως, και Πανελλαδικά, πλην της Αθήνας και της Θεσσαλονίκης, όπως είχε κάνει από το 1888 με τα, στην αρχή του παρόντος κειμένου, αναφερθέντα τμήματα. Οι πολιτικές καταστάσεις και οι πόλεμοι περιόρισαν, και πιθανότατα, με βάση τα υπάρχοντα στοιχεία, σταμάτησαν στην Καλαμάτα, κάθε αθλητική δραστηριότητα, πλην του ποδοσφαίρου. Την περίοδο της Κατοχής το 1944 ο σπουδαίος αθλητής του Πότης Μανωλούδης εκτελέσθηκε από τους Γερμανούς.
Ο ιστορικός «Μεσσηνιακός Γ.Σ.» συμπλήρωσε 130 χρόνια ζωής και το τμήμα βόλεϊ του συλλόγου 90 χρόνια και συνεχίζει να προσφέρει στον αθλητισμό και στον πολιτισμό της Καλαμάτας. Αποτελεί παράδειγμα επιβίωσης ενός αιωνόβιου Συλλόγου μέσα από αντίξοες συνθήκες, που βασίστηκε στα αθλητικά ιδεώδη της γενιάς του 1890, που συνέπραξε στην αναβίωση των Ολυμπιακών Αγώνων, αλλά και συνεχίζει μέχρι σήμερα να κινητοποιεί εκατοντάδες αθλητές της Καλαμάτας και της ευρύτερης περιοχής.
Άρση βαρών
Το τμήμα της Άρσης Βαρών ιδρύθηκε το 1998 και κατέκτησε σπουδαίες διακρίσεις. Στο κορύφωμα των επιτυχιών το 2011, με προπονητή τον Χρήστο Γεννάτο και τέσσερεις αθλητές σε εθνικές ομάδες, συνέβη ένα σοβαρό αυτοκινητιστικό ατύχημα, στο οποίο τραυματίστηκαν βαριά ο προπονητής και τρεις αθλητές με αποτέλεσμα να υποσταλεί η δραστηριότητά του.
Ποδηλασία
Το τμήμα της Ποδηλασίας, ένα από τα πιο ιστορικά στην Καλαμάτα και στην Ελλάδα, αφού λειτουργεί από το 1899, ανασυστάθηκε το έτος 2000 και έχει καταγράψει σημαντικές επιτυχίες. Ασχολείται με το Τρίαθλο, την ποδηλασία δρόμου και πίστας και στην ορεινή ποδηλασία. Συνεχίζει μέχρι σήμερα να συμμετέχει σε αγώνες και να προετοιμάζει τους αθλητές του για το μέλλον.
Εξωτερικοί σύνδεσμοι
Κατηγορία:Αθλητικοί σύλλογοι Μεσσηνίας Κατηγορία:Ιδρύσεις αθλητικών συλλόγων το 1888 Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι ποδηλασίας Κατηγορία:Γυναικείες ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1888 Κατηγορία:Σωματεία Ε.Σ.ΠΕ.Π.